GiliGold/VAD_KnessetCorpus huggingface dataset:
אשר דרורי: מבחינתנו היינו עושים את כל המאמצים שההצעה שאתה מעלה עכשיו תתקבל, מסיבה פשוטה, שגם לנו במשרד יש מה להגיד כשרוצים לסגור בית-ספר.
אשר דרורי: בתחילה נאמר שיהיו חייבים למצוא פתרון לכתות י"א – י"ב, ויכול להיות שבגלל העלות גם אנחנו נצטרך לתת יד לזה, אבל ההורים לא רוצים לסגור את כתה י'.
אשר דרורי: יש להם טענות כלפי המועצה.
אשר דרורי: הם אומרים: בפוטנציאל יש לנו ילדים באזור המתחדש, ושיתחדש בעוד שנתיים – שלוש .
אשר דרורי: תנסו אותנו ותראו שאנחנו נשלח את הילדים לשם.
זבולון אורלב: ההחלטה לא תהיה שסוגרים.
זבולון אורלב: ההחלטה תהיה, הואיל והרישום לכתות י"א מהמועצה כולל רק ארבעה תלמידים, לכן לא מצאנו טעם לפתוח כתה י'.
זבולון אורלב: אין בכך משום החלטה אסטרטגית באשר לסגירת בית-הספר.
זבולון אורלב: על כך תדון הוועדה מאוקטובר עד דצמבר.
יצחק כהו: אני רוצה לחזק את דבריך.
יצחק כהו: אל תעמיד במבחן את השנה הנוכחית.
יצחק כהו: תתחיל את המבחן בתשס"ג.
יצחק כהו: אתה אומר, השנה אנחנו עושים מהלכים, המבחן יהיה בתוכנית ההבראה שתתחיל לפעול בשנת הלימודים תשס"ג, וזה מאפשר לנו מרחב הרבה יותר גדול.
יצחק כהו: ההצעה הזאת יותר קלה ליישום.
אשר דרורי: לפי מה שהבנתי, אם נלך בצעד הזה, שאני אישית תומך בו, בעוד שנה תיסגר כתה י"א, כי הם לא מסוגלים לממש בשנה – שנתיים הקרובות את מה שהם אומרים.
אשר דרורי: הם מדברים על שלוש – ארבע שנים.
אשר דרורי: לכן, בתהליך הזה בית-הספר ייסגר באופן טבעי, כשבה
אשר דרורי: חלט יכול להיות שאם הם יממשו את מה שהם אומרים נצטרך לפתוח אותו מחדש כפי שפותחים לפעמים במקומות אחרים.
אשר דרורי: היום אין לנו תשובה למספר כזה של ילדים, כי כל מספר כזה יוצר גירעונות אדירים, לא משנה למי.
זבולון אורלב: השאלה היא אם כדאי להיאבק על סגירת כתה י', דבר שלא נותן חסכון.
זבולון אורלב: אני לא בעד לעשות מלחמות סרק.
שלום נגר: שווה לעשות מלחמה, כי מדובר בעשרה ילדים בכיתת בנים.
זבולון אורלב: בחישוב גס של 40 שעות ברוטו, אבל יש לך כל מיני דברים ועלויות שנמצאים בכל בית הספר, שאתה תצטרך לתת אותם בכל מקרה היום, כי הם כבר קיימים במערכת.
זבולון אורלב: אתה צריך לעשות נטו.
עמוס מגידיש: הנטו הוא לפחות 50 שעות.
זבולון אורלב: אתם אל תציעו את זה.
זבולון אורלב: תנו לי להציע את זה.
יצחק כהו: זה לא שסוגרים כתה ורק סוגרים את שעות ההוראה לכתה הזאת, אלא יש גם עלויות נוספות שאפשר לצמצם אותן.
זבולון אורלב: אני מציע שתהיה עוד התייעלות.
זבולון אורלב: המועצה אמרה שהיא מוסיפה חצי מיליון שקל.
זבולון אורלב: אני אבקש מ"אור תורה" שיוסיף חצי מיליון שקל.
זבולון אורלב: משרד החינוך יוסיף 50 שעות.
יצחק כהו: מעבר ל-100 שעות?
זבולון אורלב: אני אבקש.
זבולון אורלב: 65 שעות נותן המנהל.
דודיק טוקר: היתה הוראה של המנכ"לית שזה יהיה כמו בשנה שעברה.
זבולון אורלב: אני מדבר על אותן 50 שעות מתנדנדות שאין עליהן אישור.
זבולון אורלב: 50 שעות נותנות 250 שעות וחסרות 750.
זבולון אורלב: אני מציע שההורים ייקחו חלק וביתר תהיה התייעלות.
בני ברמה: החטיבה באבן שמואל גם דינה להיסגר, כי שם יש הפסדים גדולים.
זבולון אורלב: אי-אפשר ב-4 ביולי להחליט על סגירת חטיבה ב-1 בספטמבר.
זבולון אורלב: על זה תשב הוועדה.
זבולון אורלב: את הדיון הראשון קיימנו לפני שבועיים.
זבולון אורלב: כל דבר יש לו את המועדים שלו, ולכן סיכמנו בפעם הקודמת שבתוכנית ההבראה הכוללת ובניית המתכונת החינוכית הראויה והנכונה לאזור – תשבו מאוקטובר עד דצמבר ותדונו.
זבולון אורלב: השנה אנחנו רוצים להשאיר את הראש מעל המים, לראות איך אפשר לצמצם נזקים, למזער בזבוזים ולראות מה ניתן לעשות כדי לקיים את הדבר הזה.
זבולון אורלב: אני אנסה שגם כתה י' לא תיפתח מבלי לקבל החלטה עקרונית על סגירת בית-הספר.
דודיק טוקר: שלא ייקחו מהאזור, משום שאם יש החלטה אז הוא לא ייפתח.
דודיק טוקר: זאת אומרת, לא לקחת מכל המקומות.
זבולון אורלב: גם בזה אין משום החלטה עקרונית להבא לא לקבל מהאזור, כי גם את תרצה לפתוח, כבר לא תקבל ואז יהיו לך כתות חסרות.
זבולון אורלב: זו בעיה מאד גדולה.
זבולון אורלב: הרי אין ארוחות חינם בחיים.
זבולון אורלב: לכשתרצה פעם לפתוח, המועצות האחרות יגידו: כבר הסתדרנו עם מישהו אחר, אתם זרקתם אותנו.
זבולון אורלב: צריך להגיד גם למועצות האחרות שמהן קולטים תלמידים: זה נקודתי והשנה יש לנו שבעה, אין לנו כסף בעד השעות.
זבולון אורלב: אלא אם כן המועצות יתנו.
שלום נגר: יש עוד דבר שיכול להביא להתייעלות.
שלום נגר: בחטיבת הביניים באבן שמואל אפשר לסגור את כתה ט' ולהעביר אותה לשפיר, כי היא בלאו-הכי פחות מהתקן.
עמוס מגידיש: בנושא של סגירת כתה או פתיחת כתה, באוקטובר תשב הוועדה ואז היא תחליט מה צריך לסגור ומה צריך להשאיר.
עמוס מגידיש: אנחנו כרגע מדברים על כך שחסר לנו סכום של 1.5 מיליון שקל, וצריך להתחיל לפעול מייד.
בני ברמה: אני רוצה לומר לפרוטוקול שאנחנו פנינו למועצה לפני כחודש ואמרנו שכדי לפשט את כל הענין, כל מה שיושג בכל צורה שהיא, אפילו הכסף שלנו, צריך להיות באחריות המועצה.
בני ברמה: אנחנו נהיה מוכנים להישאר בתנאי שהמועצה אחראית.
זבולון אורלב: אל תכניס אותי לזה.
בני ברמה: אני מצהיר לפרוטוקול שזאת הדרך הנכונה - - -
זבולון אורלב: תגיעו להבנה.
זבולון אורלב: הכנסת היא לא אכסקוטיבה, אנחנו לא מחליפים את הממשלה.
זבולון אורלב: יש ממשלה, יש משרד.
זבולון אורלב: אנחנו רק או מחוקקים או מבקרים את המערכת למנוע תקלות, וזאת ישיבה במסגרת הבקרה שאנחנו עושים.
זבולון אורלב: באותה מידה יכולנו לא לקיים את הישיבה הזאת.
זבולון אורלב: אם כתוצאה מאי-הבנה ביניכם יהיו תקלות, אני אכנס כמובן לתמונה.
זבולון אורלב: אבל בקשתי היא שפה תימצא הבנה ביניכם, והמשרד גם יעזור לכל הפרוצדורה, ואם אפשר מינימום שינויים בתשס"א.
זבולון אורלב: אנחנו מורידים מכם השנה עול של 1.5 מיליון שקל, כי אתם בבעיות.
זבולון אורלב: בני ברמה, אני מאד מבין אותך, ויש להניח שלו אני בכיסאך, הייתי מדבר ונוהג כמוך.
זבולון אורלב: אתה אומר דברים הגיוניים.
זבולון אורלב: הבעיה בחיים הציבוריים היא שיש פה מסכת מורכבת מאד ואני חושב שבישיבה הקודמת כן הגענו להבנה שההחלטות האסטרטגיות הכבדות באשר לעתיד החינוך באזור יידונו באותה ועדה שתשב בחודשים אוקטובר – דצמבר.
זבולון אורלב: כרגע צריך לעשות את הדבר ההכרחי כדי שהעסק לא יקרוס, לייצב אותו פחות או יותר במתכונת של השנה שעברה, ולראות איך מוצאים את הפתרון.
זבולון אורלב: הבעיה הכבדה היתה ההוצאה הכספית שלכם, שלה אנחנו רוצים למצוא פתרון ב-75%, לחלק את העול הזה בין כולם.
זבולון אורלב: אם נצא מפה היום בלי החלטה, לדעתי העסק אבוד ולא תצטרכו להקים ועדה.
דוד הררי: לצערנו כולם כבר ברחו.
זבולון אורלב: ברגע שהיום תצא מכאן הבשורה שהמערכת קיימת, אתה תראה שגם אלה שחשבת שברחו, הם לא ברחו.
יצחק כהו: הם שמרו לעצמם רשת ביטחון.
זבולון אורלב: הרי בסופו של דבר האזור נוח, ואם שומעים ש"אור תורה" נשאר, הרי "אור תורה" הוא המוניטין החינוכי כרגע, שהוא המגנט שמושך אליו את התלמידים.
זבולון אורלב: אני מקדם בברכה את ועד הורים שפיר.
זבולון אורלב: בהמשך להחלטות מהפעם הקודמת התברר שכדי ליישם את ההחלטה הבסיסית לשמור בתשס"ב את המתכונת החינוכית של תשס"א יש צורך בכ-500 שעות.
זבולון אורלב: בבדיקה שנעשתה על-ידי המחמ"ד אשר דרורי, שלא כוללת את שעות התפקידים, תוכנית לתלמידים כ-500 שעות.
זבולון אורלב: הגילוי הזה עורר בעיות ביישום ההחלטה, כי בשעת קבלת ההחלטה איש לא שער שזה יהיה הפער.
זבולון אורלב: התברר שהמדינה נתנה 200 שעות ו"אור תורה" נתן כ-300 שעות.
זבולון אורלב: את הכל אני אומר במספרים עגולים.
זבולון אורלב: "אור תורה" אמר: אני לא מסוגל לתת 300 שעות.
זבולון אורלב: משרד החינוך אמר: אני לא מסוגל לתת 300 שעות.
זבולון אורלב: הבטחתי, אבל אני לא יכול.
זבולון אורלב: ישבנו ארוכות.
זבולון אורלב: אני זימנתי אותם לפני שישבתי אתכם, ועד ההורים.
זבולון אורלב: למרות שהפרוטוקול גלוי ואתם תוכלו לראות אותו, אבל במשא-ומתן יש הבדל אם ההורים נוכחים או לא.
זבולון אורלב: הענין הוא 300 שעות ו-200 שעות.
זבולון אורלב: המחסור הוא סדר-גודל של שני מיליון שקלים.
זבולון אורלב: אני רוצה להציע סידור, והוא כמובן תלוי בהסכמה וברצון הטוב של כולם.
זבולון אורלב: אם אחד החלקים לא לוקח על עצמו, החבילה מתפרקת.
זבולון אורלב: אנחנו רוצים להציע שהמועצה, בנוסף לשני מיליון שקל שהיא נתנה בתשס"א, תיתן עוד חצי מיליון שקל לתשס"ב.
זבולון אורלב: "אור תורה" ייתן חצי מיליון שקל – יש לנו מיליון שקל.
זבולון אורלב: משרד החינוך ייתן, בנוסף ל-220 שעות שהוא נתן, עוד 50 שעות, שזה עוד רבע מיליון שקל.
זבולון אורלב: נותר לנו חור של 750,000 שקל.
זבולון אורלב: לגבי הסכום הזה של 750,000 שקל אנחנו מציעים שני דברים.
זבולון אורלב: חלק אחד שתהיה התייעלות, ותכף אומר על זה משהו, בסדר-גודל של 200,000 – 300,000 שקל, ויש לי הצעה מסוימת, וחלק יהיה תשלום הורים למה שאנחנו קוראים תל"ן – תוכנית לימודים נוספת.
זבולון אורלב: הואיל ובתי הספר מקיימים תוכנית לימודים שהיא מעבר לתוכנית הלימודים, אז כמו בכל מקום במדינת ישראל, גם במוסדות שלהם הורים ישלמו.
אשר דרורי: גם בחוק חינוך חובה?
זבולון אורלב: בחוק חינוך חובה יש סעיף לפיו הורים רשאים להחליט על תוכנית לימודים נוספת באישור השר.
זבולון אורלב: יש פרוצדורה.
אשר דרורי: אם קיימת תוכנית לימודים נוספת.
זבולון אורלב: כן, תוכנית לימודים נוספת מעבר למה שמשרד החינוך נותן.
זבולון אורלב: וזה לא קשור לתשלומי הורים.
זבולון אורלב: דרך אגב, זאת ההצדקה שמוסדות גובים כסף עבור תוכניות לימודים נוספות, והורים רשאים להחליט על הדבר הזה.
זבולון אורלב: באישור השר, ואז יש מערכת גבייה מסודרת.
זבולון אורלב: בחנו כאן הרבה מאד הצעות.
זבולון אורלב: הצעת הייעול שלי היא שכתות י' בתיכון לא ייפתחו בשנה הבאה.
זבולון אורלב: אין החלטת סגירה, התיכון קיים, כי קבענו ועדה שתשב מאוקטובר, והתברר לי שיש ארבעה ילדים מהאזור לכתות י'.
אשר דרורי: כמה חוסכים בזה?
זבולון אורלב: אנחנו מעריכים שכתוצאה מכך ייחסך סכום של כ-300,000 שקל.
זבולון אורלב: זאת ההצעה שלנו, כש-350,000 או 400,000 שקל האחרים, או תהיה פה עוד התייעלות קטנה, או שיהיה חלק מתשלומי הורים.
זבולון אורלב: אנחנו חייבים לצאת מהישיבה הזאת עם החלטה אסטרטגית מוסכמת.
אשר דרורי: בשורה התחתונה אתה אומר שנותר גירעון של 700,000 ₪.
אשר דרורי: מתוכם יהיה ייעול של 300,000 ₪, מיידי עם אי-פתיחת כתה י'.
אשר דרורי: נשארנו על 400,000 ₪, ולגבי הסכום הזה עוד תיבדק אפשרות לייעול נוסף.
אשר דרורי: ולא, יבואו בדין ודברים עם ההורים.
זבולון אורלב: לא, עכשיו אנחנו צריכים לצאת עם החלטה אסטרטגית ש-400,000 שקל האלה הם תשלומי הורים.
זבולון אורלב: אם ההורים רוצים לשלם רק 100,000 שקל, אז יהיו פחות לימודים ב-300,000 שקל.
זבולון אורלב: כלומר, היתר צריך להיות מכוסה על-ידי תשלומי הורים.
זבולון אורלב: אם אחר-כך יוסכם על תוכנית, זה יירד, אבל אי-אפשר לצאת מפה יותר עם "אם".
זבולון אורלב: פה צריכה להתקבל כעת החלטה אסטרטגית ש-400,000 שקל זה לשיקול ההורים – או לבטל תוכנית, או לשלם עבורה.
אשר דרורי: כאשר מדובר על צילום מצב של שנת הלימודים תשס"א.
אשר דרורי: כלומר, אם הורים יגידו: מצאנו נקודות התייעלות נוספות - - -
זבולון אורלב: הכל צריך להיות מוסכם.
אשר דרורי: ודאי.
אשר אברג'יל: משרד החינוך נתן 270 שעות.
זבולון אורלב: אם יוסכם הוא ייתן 270 שעות.
אשר אברג'יל: 270 שעות לקרית החינוך שפיר כדי לעזור לה לעלות.
אשר אברג'יל: מבדיקה שערכנו אנחנו טוענים שמשרד החינוך נתן את 270 השעות האלה למשרד החינוך, כי כל השעות האלה הן לצרכי משרד החינוך.
אשר אברג'יל: ואגיד לך למה.
אשר אברג'יל: בדקנו.
אשר אברג'יל: הענין איננו אישי.
יצחק כהו: בדקנו את הענין.
אשר אברג'יל: אני אתן לך דוגמה.
אשר אברג'יל: בחטיבת הביניים תלמידי האזור מונים 73 – 74.
אשר אברג'יל: כאשר תלמידי האזור נותנים שתי כתות אפשר לסגור את הענין בלי תוספות.
אשר אברג'יל: אבל קולטים מחוף אשקלון, מקרית מלאכי וממקומות אחרים, ואתה מגיע למצב שאתה חייב להכניס כתה נוספת.
אשר אברג'יל: כלומר, יש לך פה 65 שעות שהן לא לצרכים של שפיר.
זבולון אורלב: אפשרות אחת, שנפתח עכשיו הכל.
אשר אברג'יל: אני ביקשתי הערה לפרוטוקול.
אשר אברג'יל: אני רוצה לסיים את דבריי ואחר-כך אתייחס להצעה שלך.
אשר אברג'יל: אני אומר, אותו דבר בשכבת ז' ובשכבת ח'.
אשר אברג'יל: כלומר, חסכת כבר 130 שעות אם השארת רק את ילדי מועצה אזורית שפיר.
אשר אברג'יל: אותו דבר לגבי שעות, מה שנקרא שעות מחויבות של מורים שנמצאים במערכת והם לא תורמים - - -
זבולון אורלב: הרוח ברורה.
זבולון אורלב: תתפלא, אני אפילו לחלק מסכים.
זבולון אורלב: בישיבה הקודמת קיבלנו החלטה אסטרטגית.
זבולון אורלב: כל השינויים האלה הם לדיון בוועדה שתראה את כל המכלול.
זבולון אורלב: לדוגמה, הוצאת תלמידי חוץ חוזר אליך כבומרנג בחטיבה העליונה, כי שם זה הולך פר-תלמיד ויכול להיות ששם אתה תפסיד כתות.
זבולון אורלב: אתה צריך לעשות חשבון כולל של כל המערכת, ולך יש ענין שיהיו כמה שיותר כתות מקבילות, כי יש יותר מורים לאנגלית, יש רכזת מקצוע, יש יותר מעבדות.
זבולון אורלב: יש יתרון לגודל.
זבולון אורלב: לכן הצענו לתשס"ב לא לגעת בשום דבר, רק המינימום שמייצב את הבנין שלא יקרוס.
זבולון אורלב: אמרנו, הייצוב של הבנין זו מתכונת תשס"א, למעט הצעת הייעול הזאת שנראית לי הכרחית, כי אחרת אין לנו מקור כספי לדבר הזה.
זבולון אורלב: אני מציע שאנחנו נסכם את הדיון בהחלטה.
זבולון אורלב: אחר-כך אתם תשבו.
זבולון אורלב: ההחלטה בנויה רק על רצון טוב.
זבולון אורלב: אם אתם אומרים לי שיש לי מנדט לסכם את הדיון - - -
אשר אברג'יל: קיבלת הסכמה משלושת הגורמים?
זבולון אורלב: אם אתם תתנו את הסכמתכם, יש לי הסכמה של שלושת הגורמים.
אשר אברג'יל: הסכמתנו מותנית בשיתוף אינטנסיבי ושוטף של ההורים בכל מה שנעשה במערכת.
זבולון אורלב: למה אתה קורא שיתוף אינטנסיבי?
אשר אברג'יל: אני רוצה שנציגות של ההורים תשב - - -
זבולון אורלב: אבל אתה תשב בוועדה באוקטובר.
אשר אברג'יל: בסדר, אבל עד אוקטובר אנחנו מתכננים את שנת הלימודים תשס"ב.
אשר אברג'יל: כמו שישבנו עם ראש המועצה וקיבלנו את הסכמתו לענין הזה, שהגוף יהיה מורכב מההורים, המועצה, משרד החינוך ו"אור תורה".
אשר אברג'יל: אתה הסכמת לענין הזה.
אשר אברג'יל: אנחנו לא ניתן כסף ובסוף יעשו עם הכסף מה שנראה להם.
אשר אברג'יל: אנחנו רוצים לדעת לאן הולך הכסף שיוצא מכיסנו, אם לחינוך לילדים או למשהו אחר.
זבולון אורלב: יגיד לך גם יצחק כהן, שהואיל והכסף שניתן על-ידי ההורים הוא במסגרת תל"ן, יש פרוצדורה לתל"ן, ובמסגרת הפרוצדורה לתל"ן יש לך דיווח.
זבולון אורלב: ההורים ישלמו כסף עבור תוכנית מוגדרת בבית-הספר.
זבולון אורלב: זה מה שאני יכול לעשות.
זבולון אורלב: אני מבין ללבך, אבל אני לא יכול לתשס"ב לעשות מעבר לזה.
זבולון אורלב: כל יתר התוכנית האסטרטגית, ההורים שותפים באותו צוות שיישב מאוקטובר עד דצמבר ותחליטו יחד ברצון טוב.
זבולון אורלב: זה מה שאני יכול לעשות, ואני מצפה לתשובתכם.
שמואל לנקסנר: לא, אנחנו לא יכולים להביע את דעתנו בשם ההורים אם אין לנו 48 שעות לעדכן אותם.
זבולון אורלב: אין שום בעיה, תקחו 48 שעות.
זבולון אורלב: אני מסכם שאנחנו מחכים לתשובת ההורים.
זבולון אורלב: זאת ההצעה של יושב-ראש ועדת החינוך והתרבות לפתרון הבעיה.
זבולון אורלב: אתה צריך להבין שהמאמץ שלי הוא לגרד את כל הדברים האלה, כי אתם יודעים את העמדות של כולם ואתם יודעים שלמועצה אין כסף, וקשה להוציא ממנה עוד חצי מיליון שקל.
זבולון אורלב: "אור תורה" בא עם החלטה שהוא לא נותן כלום ואנחנו מנסים לתת עוד חצי מיליון שקל, והמשרד אמר שזאת החלטת מנכ"ל והוא ייתן עוד 50 שעות.
זבולון אורלב: זאת ההצעה שלי.
זבולון אורלב: בענין ארבעת התלמידים מהאזור, אם זה חוסך 300,000 שקל, זה טעון כרגע ביצוע.
בינה שמיר: זה עשרה ילדים, לא ארבעה.
זבולון אורלב: לי מסרו נתון של ארבעה ילדים.
זבולון אורלב: החלטת הוועדה היא שאנחנו מחכים לתשובת ההורים.
זבולון אורלב: יושב-ראש הוועדה רשם לפניו כי ההורים הודיעו שהם ייתנו את תשובתם תוך 48 שעות.
זבולון אורלב: בוקר טוב רבותי, אנחנו פותחים את הישיבה בעניין קיצוץ בהשתתפות משרד החינוך בהסעות תלמידים בכרמיאל.
זבולון אורלב: רשות הדיבור לעדי אלדר, ראש עיריית כרמיאל ויו"ר מרכז השלטון המקומי, ואני מקדם בברכה את כל האורחים החשובים שלנו.
עדי אלדר: בוקר טוב לכולם, וליו"ר הוועדה, אנחנו נפגשנו גם בשולחנות אחרים- - -
זבולון אורלב: לא, יש לנו כיסא משותף.
עדי אלדר: נכון, על אותו כיסא.
עדי אלדר: ולענייננו - כרמיאל עיר קולטת עלייה, למעלה מארבעים אחוז מתושביה הם עולים חדשים, ואנחנו נתקלים בהרבה מאוד קשיים.
עדי אלדר: יש בעיות סוציו-אקונומיות לא פשוטות, יש לנו הרבה משפחות חד-הוריות בעיר, הרבה מאוד קשישים, ודווקא בימים אלה הורדנו מסיווג א' בחינוך.
עדי אלדר: הורדנו בעוד כמה דברים, אבל כואבת ביותר היא ההורדה מסיווג א' בחינוך.
עדי אלדר: משמעות הורדת כרמיאל מסיווג א' לסיווג ב' היא בעצם שאנחנו מפסיקים להיות ממומנים בהסעות תלמידים, כלומר אנחנו ממומנים רק בחמישים אחוז כמו היישובים המבוססים בארץ.
עדי אלדר: כרמיאל לא יכולה - - -
זבולון אורלב: זאת החלטה ממשלתית?
זבולון אורלב: החלטה של משרד החינוך?
עדי אלדר: זאת החלטת ממשלה, ואנחנו, בכל הכלים שניסינו, לא הצלחנו לשנות אותה.
עדי אלדר: נפלנו בין הבחירות, בין דברים שונים, ולמרות שיש הבטחות שאולי יחזירו אותנו לסיווג א', בינתיים זה לא מתממש, ואני לא רואה מתי זה יתממש.
עדי אלדר: המצב הוא שכרמיאל נפגעה באופן מיידי במיליון וחצי - - -
זבולון אורלב: ההחלטה היא רק על חינוך?
עדי אלדר: כן.
עדי אלדר: רק בחינוך נפלנו מסיווג א'.
זבולון אורלב: מה שלי היה ידוע הוא שיש מפת עדיפויות לאומית לכל התחומים.
עדי אלדר: כן, כל השנים נתנו לנו מפת עדיפות זמנית, שבכל פעם האריכו את תוקפה.
עדי אלדר: בשלב מסוים הפסיקו להאריך.
עדי אלדר: למעשה זה קרה עוד בשנה שעברה, אבל - - -
שוש ימין: זה קרה גם בנצרת-עילית ובמקומות נוספים.
יעל פרבר: בשבעה מקומות.
זבולון אורלב: מה עוד קרה לכם חוץ מעניין ההשתתפות בהסעות?
עדי אלדר: בשנה הקרובה - כל מה שקשור בסיווג א' בחינוך ייפגע.
עדי אלדר: הפגיעה הכי קשה היא בהסעות, ובנוסף ייפגעו גם ההטבות למורים כמובן, העידוד למורים, התמריצים הורדו - - -
עזרא נועם: לא, לא הורדו, רק אינם קיימים לגבי מורים חדשים.
עדי אלדר: מי שנכנס לעבודה בהוראה עכשיו, אנחנו לא יכולים לומר לו שכדאי לו לבוא לכרמיאל כי יש הטבות למורים.
עדי אלדר: גם זה נפל.
עדי אלדר: יש ירידה גם בשעות ההוראה, בשעות לימודים.
עדי אלדר: דין כרמיאל היום, וכמוה גם על נצרת-עילית, עכו, קריית-גת ועפולה, דיננו היום כדין רעננה.
עדי אלדר: אנחנו ורעננה – שווים.
עדי אלדר: בעיני הממשלה אני מתכוון.
זבולון אורלב: לעניין חינוך.
עדי אלדר: באתי הנה כראש עיריית כרמיאל, ואני אומר – אני לא עומד בזה.
עדי אלדר: פשוט לא יכול.
עדי אלדר: אני מקבל חמישים אחוז מהמדינה, ומה שאוכל לתת יהיה רק אותם חמישים אחוז.
עדי אלדר: אין לי מקור להביא ממנו חמישים אחוז נוספים.
עדי אלדר: לכן פניתי למנכ"לית משרד החינוך, שהביעה הזדהות רבה איתי, אבל תכלס הבנתי שהידיים שלה כבולות בעניין.
עדי אלדר: אני מביא את זה לוועדת החינוך של הכנסת, אולי מפה תצמח איזו ישועה.
זבולון אורלב: מה המשמעויות של השינוי הזה בסיווג?
עדי אלדר: המשמעות היא מאוד חמורה.
עדי אלדר: החינוך הממלכתי-דתי הולך להיפגע בצורה מאוד קשה.
עדי אלדר: לדעתי זו מכה שתחסל את החינוך הממלכתי-דתי בעיר.
עדי אלדר: יש בכרמיאל בית-ספר דתי אחד - תיכון אחד, חטיבת-ביניים אחת ובית-ספר יסודי אחד - שמרכז תלמידים מכל רחבי העיר.
עדי אלדר: הוא לא יכול להיות, באופי שלו, בית-ספר שכונתי.
אברהם לייזרמן: של החינוך העצמאי, כן?
עדי אלדר: לא, ממלכתי-דתי.
עדי אלדר: יש אצלנו גם חינוך עצמאי, אבל זה משהו אחר.
עדי אלדר: שם מקבלים מאה אחוז הסעות.
עדי אלדר: הם דואגים לעצמם.
עדי אלדר: גם ש"ס דואגת להם בהסעה מלאה.
עדי אלדר: אבל אנחנו, ברגע שנפסיק להסיע, להערכתי תלמידים בחינוך הממלכתי-דתי לא יוכלו להגיע ללימודים.
עדי אלדר: למשפחות אין כספים לממן את ההסעות האלה.
זבולון אורלב: זה לא פרופיל המשפחות שיכולות לממן את זה.
עדי אלדר: בהחלט לא.
עדי אלדר: הרבה משפחות אתיופיות יש בחינוך הממלכתי-דתי - - -
עזרא נועם: השבוע שמעתי על ילדה אתיופית שהולכת שלושה קילומטרים וחצי כל בוקר לבית-הספר.
עזרא נועם: אין הסעות - קיצצו להם.
עזרא נועם: בירושלים.
עזרא נועם: גם בירושלים קיצצו חמישים אחוז.
עדי אלדר: לדעתי החינוך הממלכתי-דתי הולך להיפגע בצורה אנושה.
זבולון אורלב: מה עם החינוך-המיוחד?
עדי אלדר: את ילדי החינוך-המיוחד אנחנו לא נסיע.
עדי אלדר: אני אביא את הילדים לפתח משרד ראש הממשלה, ואשאיר לו אותם שם, שהם יגידו לי איך להסיע.
עדי אלדר: אני מנהל עיר באחריות תקציבית, ואני לא יודע מאיפה להביא תקציב לזה.
עדי אלדר: אני לא יכול להטיל עוד ארנונה על התושבים שלי - כדאי שחברי הוועדה יידעו שרק על הנחות בארנונה, שאני נותן על-פי חוקי הכנסת, מגיעים לעיריית כרמיאל שמונה מיליון ש"ח בשנה, ואין שום מקור שנותן לנו את הכסף הזה.
עדי אלדר: אבל מחייבים אותי לתת הנחות, ואני גם מבין את ההנחות האלה, כי הן ניתנות לאנשים קשישים שאין להם מאיפה לשלם.
עדי אלדר: אז מצד אחד רוצים שאני אקלוט עלייה ואתרום למדינה, ואנחנו באמת עושים הרבה בתחומים האלה, ומחזיקים עיר לתפארת עם מערכת חינוך לתפארת, ומצד שני באה המדינה ואומרת לי – עכשיו תתחיל להידרדר אחורה.
זבולון אורלב: אני שוב רוצה לשאול שאלה כדי להבהיר.
זבולון אורלב: ידוע לך שבחינוך העצמאי ובחינוך רשת המעיין ההסעות ממומנות לא על-ידי ההורים?
עדי אלדר: ודאי שידוע לי.
עדי אלדר: הרשתות מממנות את ההסעות.
אברהם לייזרמן: מממנות - ונכנסות לגרעונות עצומים.
עדי אלדר: בסדר, לא באתי בטענות.
זבולון אורלב: אני כרגע מדבר מנקודת מבטו של התלמיד, מר לייזרזון.
אברהם לייזרזון: בסדר, האוכלוסייה שונה.
אברהם לייזרזון: אתה יודע כמה עולי רוסיה נמצאים שם, בחינוך העצמאי?
זבולון אורלב: אצלכם עולים מרוסיה, ואצלנו עולים מאתיופיה.
זבולון אורלב: מר נועם, בבקשה, גם אתה מכרמיאל?
עזרא נועם: לא, אני מירושלים.
עזרא נועם: אני נציג ארגון ההורים הארצי כרגע, אבל מכיר את הבעיה בירושלים.
עזרא נועם: ילדה אתיופית שעושה כל יום שלושה קילומטרים וחצי הלוך וחזור בדרך לבית-הספר ובחזרה, ילדים שמתחננים לחבריהם שישלמו עליהם בכרטיסיות שלהם, על זה אנחנו מדברים.
עזרא נועם: תפגשו את הילדים האלה ואת הסיפורים האלה, אז תבינו במה מדובר.
עזרא נועם: הילדים מגיעים סחוטים.
עזרא נועם: בשעה 12 או אחת בצהריים ללכת ארבעה ק"מ ברגל, זה נושא שאם תפרט אותו לכל ילד בפני עצמו, תראה את התמונה.
עזרא נועם: אלה לא מספרים.
עזרא נועם: אלה ילדים שצריכים ללכת - - -
זבולון אורלב: מאיפה עד איפה הם הולכים ארבעה ק"מ?
עזרא נועם: אני מדבר על החינוך הממלכתי-דתי.
עזרא נועם: אני מכיר ילדה שהיתה צריכה ללכת מגבעת-המטוס לבית-הספר בגילה.
זבולון אורלב: ואתה בטוח שהעיריה לא נותנת לה- - -
עזרא נועם: חמישים אחוז.
עזרא נועם: ברגע שנגמרת הכרטיסייה, היא הולכת ברגל.
עזרא נועם: אז היא עושה חצי דרך, וחצי דרך מבקשת מהחברות שיסיעו אותה, כי חסר כסף.
עזרא נועם: לאבא אין חמישים ש"ח לתת לה.
שוש ימין: עיריית ירושלים, בהחלטה של מועצת העירייה, אינה מארגנת הסעות לתלמידים בחינוך הרגיל.
שוש ימין: גם לאלה שהם דתיים.
זבולון אורלב: אני לא מדבר על לארגן, אלא על לממן את הכרטיסייה.
שוש ימין: גם.
שוש ימין: צריך להבין – ארגון הסעה פירושו גם השתתפות, בין אם בתחבורה ציבורית ובין אם בתחבורה מאורגנת.
שוש ימין: כשאנחנו אומרים "לארגן הסעה", הכוונה יכולה להיות גם לתחבורה ציבורית, שהעירייה מממנת את השימוש בה.
שוש ימין: עיריית ירושלים החליטה, ואני חושבת שבזה היא אחת הרשויות הבודדות, אני לא יודעת אם יש עוד אחת, שאת תלמידי החינוך הרגיל היא לא מסיעה.
שוש ימין: מדובר בילדים שהם זכאים להסעות על-פי כל הקריטריונים, ועיריית ירושלים בכל זאת לא מסיעה אותם.
שוש ימין: ההורים מממנים את ההסעות על חשבונם.
שוש ימין: העירייה מסיעה ילדי חינוך-מיוחד.
עזרא נועם: זה לפי החוק.
שוש ימין: ודאי, אבל אני אומרת שעיריית ירושלים נהגה בצורה הכי קיצונית, במובן הזה, והיא לא מקיימת את חובתה על-פי הנחיות משרד החינוך.
עזרא נועם: אבל הם נותנים חמישים אחוז בכרטיסיות.
שוש ימין: לא לכולם.
זבולון אורלב: אנחנו לא דנים היום בירושלים.
עזרא נועם: בסדר, רק רציתי להפריט את זה לסיפורים של ילדים, כי שם הבעיה.
עזרא נועם: לא מדובר במספרים, אלא בילדים מיסכנים, שנסחבים עם תיקים וילקוטים.
שוש ימין: אני כואבת את כאבם בעניין הזה.
זבולון אורלב: אני רוצה לאפשר לראש עיריית כרמיאל להשלים את הדברים.
עדי אלדר: אלה הגרעונות הצפויים לנו בהסעות – בחינוך-המיוחד 950 אלף ש"ח, בחינוך הממלכתי-דתי – 300 אלף ש"ח, ילדי רמיה, בדואים שמפוזרים בתחום השיפוט שלנו ואנחנו מסיעים אותם, עוד 52 אלף ש"ח.
זבולון אורלב: את תלמידי החינוך הממלכתי אתם לא מסיעים בכלל?
עדי אלדר: ממלכתי כמעט שלא.
עדי אלדר: הרי בכל שכונה יש לנו בית-ספר.
זבולון אורלב: בכל שכונה יש בית-ספר עם חטיבת-ביניים והכל?
עדי אלדר: מסיעים מעט מאוד.
עדי אלדר: זה זניח.
זבולון אורלב: נציגי משרד החינוך.
שוש ימין: הנושא של שיעור ההשתתפות מאורגן בהסדרים שיש לנו עם השלטון המקומי, שלפיהם שיעור ההשתתפות הוא ברשויות חמישים אחוז מההוצאה המוכרת, במועצות האזוריות תשעים אחוז מההוצאה המוכרת, וביישובים שהממשלה החליטה עליהם שהם אזורי עדיפות לאומית, או מה שאנחנו הגדרנו בשעתו כמוחזקים, באלה בלבד מקבלים מאה אחוז השתתפות.
שוש ימין: אני חושבת שאם מר אלדר היה משקיע את המאמצים שלו בוועדת השרים שקובעת את רשימת היישובים באזורי העדיפות הלאומית, הוא היה מקל גם עלינו.
שוש ימין: אני אשמח מאוד אם הוא יצליח לשכנע את ועדת השרים שהמצב הסוציו-אקונומי של היישוב הוא כזה שהוא צריך לחזור להיות בעדיפות.
שוש ימין: מבחינתי, אם כרמיאל תהיה אזור עדיפות לאומית בכלל, או אזור עדיפות לאומית א' לצורכי חינוך, אני יכולה רק להביע שימחה יחד עם עיריית כרמיאל.
שוש ימין: איננו יכולים לעשות פעולה שהיא נוגדת החלטות ממשלה.
שוש ימין: הסוגיה הזאת עלתה פעם אחר פעם אצל כמה מנכ"לים במשרד החינוך.
שוש ימין: מר אלדר היה בישיבה אצל שלומית עמיחי לפני שהיא פרשה, והגברת עמיחי ביקרה בכרמיאל ממש סמוך למועד הפרישה שלה, ואני מבינה שגם המנכ"לית החדשה היתה, והנושא הועלה גם בפניה, ואני לא חושבת שיש לנו מנדט לעקוף החלטות ממשלה.
שוש ימין: שיקול נוסף הוא, שאם נחרוג מסמכותנו כלפי כרמיאל נצטרך להתמודד עם מה שיגידו בכל היישובים האחרים.
שוש ימין: זה לא חל רק על אלה שיש להם עדיפות לאומית א' בחינוך.
שוש ימין: אם משרד החינוך לוקח לעצמו את הסמכות לחרוג, אז הוא יחרוג גם ברשימה ארוכה של יישובים נוספים.
שוש ימין: יש אי-שביעות רצון ביישובים רבים, כרמיאל אינה היחידה בזה, ואני יכולה רק להגיד שאני מודעת לקשיים, אבל אני לא יודעת אם הסמכות היא בידינו לקבוע שיעורי השתתפות אחרים ממה שההסדר הקיים קובע.
שוש ימין: אי-אפשר לשלוף רשות אחת ולחולל בה שינויים.
שוש ימין: דוגמת כרמיאל יש לנו עוד כמה.
שוש ימין: יש לנו יישובים כמו מיתר, ולהבים - - -
זבולון אורלב: בכל זאת, מיתר ולהבים הם יישובים עם פרופיל אוכלוסייה שונה.
שוש ימין: אבל הנטל דומה.
שוש ימין: ראש המועצה בלהבים אומר: "אין לי מוסדות חינוך-מיוחד ביישוב".
שוש ימין: שלשום קיבלתי מכתב ממנו.
שוש ימין: גם הוא מדבר על נטל כבד מאוד בתקציב ההסעות, בפרט של ילדי החינוך-המיוחד.
שוש ימין: והוא אומר שלא יסתדר עם חמישים אחוז.
זבולון אורלב: אבל מה את משווה?
זבולון אורלב: את יודעת מה פרופיל האוכלוסייה בלהבים.
שוש ימין: אני מביאה כרגע את סיפור המתלונן.
עדי אלדר: לדעתי משרד החינוך כן יכול לקחת את ההחלטה, גב' ימין.
עדי אלדר: הממשלה לא באה למשרד החינוך ואמרה – "אתם לא תשלמו יותר לכרמיאל".
עדי אלדר: הדבר תלוי במשרד החינוך.
עדי אלדר: עובדה שכולנו, כל שבעת היישובים, היינו צריכים לרדת גם בגני-הילדים, ויוסי שריד, כשר החינוך, קיבל החלטה שאנחנו לא ניפגע בגני-הילדים מההורדה שלנו, אחרת ההורים יהיו צריכים לשלם את מלוא העלות של ילד בגן-חובה.
משה שגיא: זה לא מדויק.
משה שגיא: שמונים אחוז השתתפות בגני-ילדים.
עדי אלדר: סליחה.
עדי אלדר: שמונים אחוז.
עדי אלדר: בכל אופן, עובדה היא שזאת היתה החלטה פנימית של המשרד.
עדי אלדר: אני חושב שהמשרד כן יכול להתחשב בצרכים המיוחדים של כרמיאל בנושא, במיוחד בנושא החינוך הדתי, שלדעתי זה ממש יגרום לסגירתו.
עדי אלדר: ההורים לא ישלחו ילדים למרחקים עצומים, ואנחנו עיר מאוד פרושה, ואני לא רואה איך אנחנו מממנים את ההסעות האלה.